Ežerų kraštas

Ežerų kraštas (angl. Lake District) – kalnuotas regionas Šiaurės Vakarų Anglijoje. Populiari atostogų praleidimo vieta, populiarus ne tik dėl savo ežerų ir kalnų, bet ir dėl savo asociacijų su XIX a. pradžios poetu ir rašytoju Viljamu Vordsvortu.

Ežerų kraštui 1951 m. buvo suteiktas nacionalinio parko vardas. Tai didžiausias iš trylikos nacionalinių parkų Anglijoje ir Velse, ir antras pagal didumą nacionalinis parkas Jungtinėje Karalystėje (po Kerngormo nacionalinio parko). Jis yra Kambrijoje. Visa žemė Anglijoje aukštesnė nei devyni šimtai metrų virš jūros lygio yra šiame parke, įskaitant Skeifel Paik (978 m), aukščiausią kalną Anglijoje. Taip pat jame yra giliausias (Vast Voteris) ir ilgiausias ežerai Anglijoje. Parkas užima 2 292 km² plotą ir tęsiasi 52 km.

Anglijos geografija
Jungtinės Karalystės nacionaliniai parkai